РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/327-15

22. јул 2015. године

Б е о г р а д

**З А П И С Н И К**

**46. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 22. ЈУЛА 2015. ГОДИНЕ**

Седница је почела у 9,40 часова.

Седници је председавала Тања Томашевић Дамњановић, заменик председника Одбора.

Седници су присуствовали чланови Одбора: Биљана Илић Стошић, Биљана Савовић, Мирјана Андрић, Велинка Тошић, Неђо Јовановић, Милетић Михајловић и Живан Ђуришић.

Седници је присуствовао Вучета Тошковић, заменик Владимира Ђукановића.

Седници нису присуствовали: Петар Петровић, председник Одбора, и Драган Пауновић, Мехо Омеровић, Александар Мартиновић, Олгица Батић, Ласло Варга, Балша Божовић и Јован Марковић, чланови Одбора, нити њихови заменици.

Седници је, као повереник предлагача закона, присуствовао Горан Токић, начелник одељења у Министарству правде.

На предлог заменика председника Одбора, утврђен је следећи

Д н е в н и р е д :

1. Разматрање Предлога закона о потврђивању уговора између Републике Србије и Републике Турске о изручењу, који је поднела Влада (број 011-1148/15, од 27. априла 2015. године);
2. Разматрање Предлога закона о потврђивању уговора између Републике Србије и Републике Турске о узајамној правној помоћи у кривичним стварима, који је поднела Влада (број 011-1147/15, од 27. априла 2015. године);
3. Разматрање Предлога закона о потврђивању уговора између Републике Србије и Републике Турске о узајамној правној помоћи у грађанским и трговачким стварима, који је поднела Влада (број 011-1146/15, од 27. априла 2015. године);
4. Р а з н о.

Пре преласка на рад по утврђеном дневном реду усвојен је, без примедаба, записник са 45. седнице Одбора.

**Прва тачка дневног реда:** **Разматрање Предлога закона о потврђивању уговора између Републике Србије и Републике Турске о изручењу**

Одбор је, на основу члана 156. став 3. Пословника Народне скупштине, одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора између Републике Србије и Републике Турске о изручењу.

За известиоца Одбора на седници Народне скупштине одређена је Тања Томашевић Дамњановић, заменик председника Одбора.

**Друга тачка дневног реда:** **Разматрање Предлога закона о потврђивању уговора између Републике Србије и Републике Турске о узајамној правној помоћи у кривичним стварима**

Одбор је, на основу члана 156. став 3. Пословника Народне скупштине, одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора између Републике Србије и Републике Турске о узајамној правној помоћи у кривичним стварима.

За известиоца Одбора на седници Народне скупштине одређена је Тања Томашевић Дамњановић, заменик председника Одбора.

**Трећа тачка дневног реда:** **Разматрање Предлога закона о потврђивању уговора између Републике Србије и Републике Турске о узајамној правној помоћи у грађанским и трговачким** **стварима**

На основу члана 156. став 3. Пословника Народне скупштине, Одбор за правосуђе, државну управу и локалну самоуправу подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора између Републике Србије и Републике Турске оузајамној правној помоћи у грађанским и трговачким стварима.

За известиоца Одбора на седници Народне скупштине одређена је Тања Томашевић Дамњановић, заменик председника Одбора

**Четврта тачка дневног реда: Разно**

У оквиру ове тачке дневног реда није било предлога, ни питања.

Седница је завршена у 9,50 часова.

СЕКРЕТАР ЗАМЕНИК ПРЕДСЕДНИКА

Љиљана Милетић Живковић Тања Томашевић Дамњановић